בקסטריט בויז

בקסטריט בויז (באנגלית: Backstreet Boys) היא להקת בנים אמריקנית. הלהקה הוקמה על ידי לו פרלמן בפלורידה בשנת 1993, והיא נחשבת ללהקת הבנים המצליחה ביותר - עם מכירות של מעל 100 מיליון אלבומים בכל העולם, מתוכם כ-38 מיליון אלבומים בארצות הברית.

הלהקה קיבלה כוכב בשדרות הוליווד ב-2013.

היסטוריה
היזם האמריקני לו פרלמן, שהשכיר מטוס סילון ללהקת ניו קידז און דה בלוק והתרשם מהצלחתה בשנות ה-80 החליט להקים להקת בנים חדשה. באודישנים, שנערכו בעיר אורלנדו שבפלורידה בשנים 1992 ו-1993, נבחרו האווי דורו (בן ה-19), ניק קרטר (בן ה-12), אלכסנדר מקלין (בן ה-14), קווין ריצ'רדסון (בן ה-22) ובן דודו, בריאן ליטרל (בן ה-18). הופעתם הראשונה נערכה ב-8 במאי 1993 בפארק עולם המים שבאורלנדו. לאחר מספר הופעות מינה פרלמן את ג'וני רייט למנהל הלהקה. חוזה ההקלטות הראשון של הלהקה נחתם בחברת התקליטים העצמאית ג'ייב (Jive) בפברואר 1994, בעקבות הופעה בעיר קליבלנד שבאוהיו.

ביוני 1994 הקליטה הלהקה סינגל ראשון בשם "We've Got It Goin' On", שנכתב והופק על ידי דניס פופ. הסינגל זכה להצלחה רבה בגרמניה ובאירופה, ולהצלחה מוגבלת בארצות הברית.

בשנת 1995 הוקלט אלבום הבכורה של הלהקה, "Backstreet Boys", שזכה להצלחה במדינות רבות והוביל למסעי הופעות. בשנת 1996 מכרה הלהקה אלבום פלטינה ראשון בגרמניה (חצי מיליון עותקים), וערכה סיבוב הופעות באסיה ובקנדה.

באוגוסט 1997 חזרה הלהקה לאורלנדו והוציאה את האלבום "Backstreet's back", שרוב שיריו הצליחו מאוד בארצות הברית. בין להיטי האלבום היו השירים  ו-"All I Have To Give". האלבום הגיע לתואר פלטינה 14 פעמים בארצות הברית, כלומר, מכר 14 מיליון עותקים, ונמכר בכ-28 מיליון עותקים ברחבי העולם.

ב-18 במאי 1999, הוציאה הלהקה אלבום שלישי, "Millennium", שמכר יותר ממיליון עותקים בשבוע הראשון ליציאתו. האלבום הגיע למקומות הראשונים באירופה, קנדה, הונג קונג, אינדונזיה, הודו, מקסיקו ובמדינות נוספות רבות. הוא מכר כ-40 מיליון עותקים ברחבי העולם ונחשב לאחד האלבומים המצליחים בהיסטוריה. האלבום זיכה את הבקסטריט בויז ל-5 מועמדויות לגראמי ונכנס למקום הראשון של רשימת Billboard 200. ארבעה סינגלים סך הכל יצאו מהאלבום הזה: "I want it that way", "Show me the meaning of being The one", ו"Larger than life". האלבום הפך לאלבום הנמכר ביותר בשנת 1999 בארצות הברית. בנוסף, הוא מחזיק בשיא המספר הרב ביותר של משלוחים בשנה אחת, כ-11,000,000 משלוחים. מילניום נשאר במצעד בילבורד במשך 93 שבועות, ונכון לסוף דצמבר 2008, עומד כאלבום הרביעי הנמכר ביותר בארצות הברית מאז תחילת המעקב אחרי נתוני מכירות בפועל של מצעדי הבילבורד ("Soundscan era").

בנובמבר 2000 יצא האלבום "Black And Blue" וזכה להצלחה בינלאומית. האלבום עצמו רשם את המכירות הבינלאומיות הטובות ביותר לאלבום בהיסטוריה, ונמכר במעל ל-5 מיליון עותקים בשבוע הראשון לצאתו לשוק. בארצות הברית נמכרו 1,600,000 דיסקים בשבוע הראשון, שהפך את ה-"בקסטריט בויז" לאמנים הראשונים מאז הביטלס שהגיעו לכמות מכירות כזו בשבוע הראשון ליציאת האלבום. הסינגלים שיצאו מהאלבום: "Shape of My Heart", "More than That", "The Call". סיבוב ההופעות לקידום האלבום גרף הצלחה מסחררת, כאשר נמכרו יותר מ-750,000 כרטיסים בצפון אמריקה בפחות משעה. בתוך הלהקה החלו להיווצר סדקים, לאחר שאיי. ג'יי. מקלין התאשפז באוגוסט 2001 במכון גמילה לטיפול בהתמכרותו לאלכוהול ובדיכאון שפקד אותו, ומסע ההופעות של הלהקה נדחה. בשנה לאחר מכן, עבר מקלין גמילה בשנית. בשנת 2002, למעט ניק קרטר (שביקש להשיק קריירת סולו), עזבו 4 חברי הלהקה האחרים את חברת הניהול שלהם, והחלו להקליט אלבום ללא קרטר. הם גם הגישו תביעה נגד חברת התקליטים שלהם בסך של 75,000,000$ בטענה שהיא מתמקדת בקידום האלבום של ניק קרטר, ומעכבת את הוצאת האלבום של הלהקה.

ב-2004, חזרה הלהקה להופיע כדי לקדם את חזרתם לסצנת המוזיקה. בספטמבר אותה שנה, יצאה הלהקה לסיבוב הופעות במזרח הרחוק. בעקבות הצלחתו, יצאה הלהקה לסיבוב הופעות נוסף במקסיקו.

ב-2005 חזרה הלהקה לפעילות לאחר הפסקה של 3 שנים. ב-28 במרץ היא הוציאה את הסינגל "Incomplete", הראשון מתוך האלבום "Never Gone". האלבום מכר 291,000 עותקים בשבוע הראשון לצאתו בארצות הברית ונכנס למקום ה-3 במצעד.

ב-23 ביוני 2006, בסופו של סיבוב ההופעות העולמי של הלהקה לאלבומם Never Gone, שאחריו היו אמורים להיכנס לאולפן על מנת להתחיל לעבוד על אלבומם השישי, הודיע קווין ריצ'רדסון שהוא פורש מהלהקה לאחר 13 שנות פעילות, משום שהוא רוצה להמשיך לתחומים אחרים, ולהקים משפחה. הוא איחל להם בהצלחה בהמשך דרכם, ולהמשיך לעשות מוזיקה טובה.

ב-30 באוקטובר 2007 יצא אלבום האולפן השישי של הלהקה, "Unbreakable". האלבום מכר כ-81,000 עותקים בשבוע הראשון בארצות הברית ונכנס למקום ה-7 במצעד האלבומים של בילבורד. ביפן הגיע האלבום לפלטינה עם מכירות של 250,000 עותקים. האלבום שהה חודש במקום הראשון ביפן. בשבוע ה-4 לצאתו מכר האלבום כ-500,000 עותקים.

ב-30 בספטמבר 2009 יצא אלבום האולפן השביעי של הלהקה "This Is Us". מתוך האלבום יצא הסינגל "Straight Through My Heart".

ב-2011 השתתפו הבקסטריט בויז בפרויקט עם להקת הבנים ניו קידס און דה בלוק שנקרא NKOTBSB, הלהקות הופיעו ביחד לתקופה והוציאו שירים יחד.

במהלך הופעה בלונדון ב-29 באפריל 2012, הודיעה הלהקה כי 6 שנים לאחר עזיבתו, חוזר קווין ריצ'רדסון ללהקה באופן קבוע, והלהקה תחזור במשותף ללונדון בחודש יולי 2012 כדי להקליט אלבום חדש. ב-30 ביולי 2013 יצא האלבום "In a World Like This".

ב-17 במאי 2018 יצא סינגל ראשון, בשם "Don't Go Breaking My Heart". הסינגל, הוא השיר הראשון מתוך האלבום "DNA", שיצא ב-23/11/2019.

במאי 2014, פרסמה הלהקה כי תגיע להופיע בישראל ביולי של אותה שנה. בשל הביקוש הרב לכרטיסים נקבעו שלוש הופעות בשלושה ימים רצופים. בעקבות מבצע צוק איתן בוטלו ביולי ההופעות והן התקיימו לבסוף באמפי רעננה במאי 2015.

ב-22 באפריל 2018 הופיעה הלהקה בפעם שנייה בלייב פארק, ראשון לציון.

ב-4 בדצמבר 2020, יצא הסינגל "Matches", של הזמרת בריטני ספירס בשיתוף ההרכב בקסטריט בויז.

בטלוויזיה
הבקסטריט בויז הופיעו בתוכניות "סאטרדיי נייט לייב", "סברינה המכשפה הצעירה", "רחוב סומסום", כדמויות מצוירות בסדרת הילדים "ארתור", ועוד.

דיסקוגרפיה
אלבומי אולפן
 1996: Backstreet Boys
 1997: Backstreet's Back
 1999: Millennium
 2000: Black & Blue
 2005: Never Gone
 2007: Unbreakable
 2009: This Is Us
 2013: In a World Like This
 2019: DNA

אלבומי הופעה
 1998: A Night Out with the Backstreet Boys

אלבומי אוסף 
 1997: Backstreet Boys
 2001: The Hits – Chapter One
 2011: The Very Best Of
 2013: The Essential Backstreet Boys
 2015: The Box Set Series Backstreet Boys
 2016: The New Best Of

הופעות
סיבובי הופעות
 1995–1996: We Wanna Be With You Tour
 1996–1997: Backstreet Boys: Live In Concert Tour 
 1997–1998: Backstreet's Back Tour
 1999–2000: Into the Millennium Tour

מופע קבוע
 2019–2017: Backstreet Boys: Larger Than Life

 פרסים ומועמדויות 
פרסשנהקטגוריהעבורתוצאהמקורפרס גראמי1999האמן החדש הטוב ביותרבקסטריט בויז2000אלבום השנהMillenniumאלבום הפופ הטוב ביותרהקלטת השנה"I Want It That Way"הופעת הפופ הטובה ביותר של צמד או להקה עם שירה2001"Show Me The Meaning Of Being Lonely"2002"Shape of My Heart"2019ביצוע הצמד/להקת הפופ הטוב ביותר"Don't Go Breaking My Heart"פרס ג'ונו1998האלבום הנמכר ביותר (זר או מקומי)Backstreet BoysBackstreet's Back2000Millennium2002Black & Blueפרס המוזיקה האמריקאית1999אמן ההופעות של השנהבקסטריט בויזקבוצת/צמד/להקת פופ/רוק אהובהאמן מוזיקה עכשווית למבוגרים אהוב2000אלבום הפופ/רוק האהובMillenniumקבוצת/צמד/להקת פופ/רוק אהובהבקסטריט בויז2001פרס בחירת הקהל2000להקה או להקת מוזיקה אהובהבקסטריט בויזפרס הווידאו קליפים של MTV1998קליפ הדאנס הטוב ביותר"Everybody (Backstreet's Back)"סרטון הלהקה הטוב ביותר1999"I Want It That Way"בחירת הצופהקליפ השנהקליפ הפופ הטוב ביותר2001"The Call"בחירת הצופה2019הלהקה הטובה ביותרבקסטריט בויז2025פרס בחירת הילדים של ניקלודיאון1998להקה אהובהבקסטריט בויז1999שיר אהוב"Everybody (Backstreet's Back)"2000להקה אהובהבקסטריט בויז200120022006פרס המוזיקה העולמית1999להקת הדאנס הנמכרת ביותר בעולםבקסטריט בויז2001להקת הפופ הנמכרת ביותר בעולםפרס המוזיקה של בילבורד1999אמן השנהבקסטריט בויזאמן הבילבורד 200 המובילצמד/להקה מוביליםאלבום בילבורד 200 המובילMillenniumפרס המוזיקה של MTV אירופה1996MTV סלקט"Get Down (You're the One for Me)"1997"As Long as You Love Me"הדאנס הטוב ביותרבקסטריט בויז1998הלהקה הטובה ביותרהפופ הטוב ביותר1999השיר הטוב ביותר"I Want It That Way"האלבום הטוב ביותרMillenniumהפופ הטוב ביותרבקסטריט בויזהלהקה הטובה ביותר2000הפופ הטוב ביותרפרס הסרטים והטלוויזיה של MTV2014הרגע המוזיקלי הטוב ביותרסוף.פרס בחירת הנוער1999הלהקה הנבחרתבקסטריט בויזסינגל מוזיקלי נבחר"I Want It That Way"שיר אהבה נבחר"I'll Never Break Your Heart"קליפ נבחר"All I Have to Give""I Want It That Way"שיר קיץ נבחר2000סינגל נבחר"Show Me the Meaning of Being Lonely"שיר אהבה נבחראלבום נבחרMillenniumקליפ נבחר"The One"להקת פופ נבחרתבקסטריט בויז2001הלהקה הנבחרתהופעה נבחרתסינגל מוזיקלי נבחר"The Call"אלבום נבחרBlack & Blueשיר אהבה נבחר"Shape of My Heart"2002"Drowning"2005"Incomplete"2017שיתוף הפעולה המוזיקלי הנבחר"God, Your Mama, and Me" (פלורידה ג'ורג'יה ליין בהשתתפות בקסטריט בויז)שיר קאנטרי נבחר2018שיר פופ נבחר"Don't Go Breaking My Heart"פרס MAMA1999האמן הבינלאומי הטוב ביותר"I Want It That Way"פרס המוזיקה של רדיו דיסני2001הלהקה הטובה ביותרבקסטריט בויזהשיר הטוב ביותר"Shape of My Heart"האלבום הטוב ביותרBlack & Blue

קישורים חיצוניים

בקסטריט בויז במוסיכיפדיה של רדיו מוסיכיף.

הערות שוליים

קטגוריה:להקות אמריקאיות
קטגוריה:להקות פופ אמריקניות
קטגוריה:להקות בנים
קטגוריה:זוכי פרס המוזיקה העולמי: להקת הפופ
קטגוריה:זוכי פרס המוזיקה האמריקאית
קטגוריה:זוכי פרס המוזיקה של MTV אירופה
קטגוריה:זוכי טקס נבחרי הילדים: זמרים ולהקות מחו"ל
קטגוריה:הרכבים ולהקות שהונצחו בשדרת הכוכבים של הוליווד
קטגוריה:להקות טין פופ
קטגוריה:להקות שהוקמו בשנת 1993